Objava vloge za spremembo specifikacije za ime v vinskem sektorju v skladu s členom 105 Uredbe (EU) št. 1308/2013 Evropskega parlamenta in Sveta

(2020/C 18/08)

V skladu s členom 98 Uredbe (EU) št. 1308/2013 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo v dveh mesecih od dneva te objave.

VLOGA ZA SPREMEMBO SPECIFIKACIJE PROIZVODA

„MENFI“

PDO-IT-A0786-AM02

Datum vloge: 29. september 2014

1. Predpisi, ki se uporabijo za spremembo

Člen 105 Uredbe (EU) št. 1308/2013 – sprememba, ki ni manjša

2. Opis spremembe in razlogi zanjo

2.1 Člen 1 specifikacije proizvoda. Označba in vina/kategorije. Sprememba specifikacije proizvoda in enotnega dokumenta

Opis

(a) dodana je bila kategorija (4) Peneče vino, ki obsega: — belo peneče vino z navedbo ene od naslednjih sort grozdja: chardonnay, grecanico, chenin blanc in moscato bianco, — peneče vino rosé,

(b) kategorija (15) Vino iz sušenega grozdja je bila razširjena, da zajema tudi: — belo vino „passito“, — rdeče vino „passito“.

Razlogi

Novouvedeni kategoriji penečega vina in vina iz sušenega grozdja vključujeta dobro uveljavljene proizvode na zadevnem območju. V zadnjih dvajsetih letih se na območju proizvodnje vina z DOC (kontrolirana označba porekla) „Menfi“ izvajajo številni poskusi, zato se s to spremembo želijo upoštevati nove razmere.

2.2 Člen 1 specifikacije proizvoda. Označba in vina/nove sorte vinske trte. Sprememba specifikacije proizvoda in enotnega dokumenta

Opis

(a) Dodanih je več novih glavnih sort vinske trte, kot so grillo, catarratto, fiano, damaschino; viognier, sauvignon; pinot grigio, vermentino, chenin blanc, moscato bianco, perricone, frappato, nerello mascalese, cabernet franc, pinot nero, alicante bouchet, alicante, petit verdot in aglianico. Nove sorte vključujejo zlasti: — belo peneče vino, vključno z izrazoma „passito“ (slamnato vino) in „superiore“ (peneče vino višje kakovosti), — rdeči „passito“, — rosé „Menfi“, vključno s penečim vinom rosé „Menfi“, peneče vino z navedbo sort vinske trte inzolia, grillo, chardonnay in z izrazom „superiore“, — „Menfi Catarratto“, vključno z izrazom „superiore“, — grecanico z izrazom „superiore“ in peneče vino grecanico, — fiano, vključno z izrazom „superiore“, — damaschino, — viognier, — sauvignon, — pinot grigio, — vermentino, — chenin blanc, vključno s penečim vinom chenin blanc, — moscato bianco, vključno s penečim vinom moscato bianco, — nero d’avola z izrazom „riserva“ in nero d’avola rosé, — perricone, vključno z izrazom „riserva“, in perricone rosé, — frappato, vključno s frappato rosé, — nerello mascalese, vključno z nerello mascalese rosé; cabernet franc, vključno s cabernet franc rosé, — merlot in cabernet sauvignon rosé, — syrah, vključno z izrazom „riserva“, in syrah rosé, — pinot nero, vključno s pinot nero rosé, — alicante bouchet, vključno z alicante bouchet rosé; alicante, vključno z alicante rosé, — petit verdot, vključno s petit verdot rosé, — aglianico, vključno z aglianico rosé. Z navedbo največ dveh sort vinske trte iste barve od zgoraj navedenih sort.

(b) Navedba podobmočij „Feudo dei Fiori“ in „Bonera“ ter sortnega vina sangiovese ni več vključena.

Razlogi

(a) Novouvedene sorte vinske trte, različice rosé in različice z izrazom „superiore“ so dobro uveljavljeni proizvodi na zadevnem območju. Podobno se nove vrste vina z navedbo novih sort vinske trte nanašajo na izboljšane sorte vinske trte, ki so se na tem ozemlju že pridelovale in ki bi se že lahko uporabljale v kombinaciji sort vinske trte belih in rdečih vin z DOC „Menfi“ bodisi kot glavne sorte vinske trte, ki sestavljajo vsaj 60 ali 75 % vina, bodisi kot sekundarne sorte, ki sestavljajo 20 do 30 % vina, odvisno od vrste vina. V zadnjih dvajsetih letih se na območju proizvodnje vina z DOC „Menfi“ izvajajo številni poskusi, na podlagi katerih se uvajajo nove sorte in krepijo že prisotne sorte. Namen te spremembe je torej upoštevati nove razmere.

(b) Pri reorganizaciji in izboljšanju sistemov gojenja in vinarskih tehnik je splošna kakovost proizvodov z območja z DOC postala precej homogena, ne da bi bilo mogoče skozi leta jasno zaznati razliko med sortami vinske trte, ki se pridelujejo na podobmočjih Feudo dei Fiori in Bonera, ter sortami, ki se pridelujejo na preostalem območju z DOC. Zato se uporaba navedb teh podobmočij ni štela za potrebno ter je bilo odločeno, da se specifikacija poenostavi in da večji poudarek označbi DOC „Menfi“ kot celoti.

2.3 Člen 2 specifikacije proizvoda. Trsni izbor. Sprememba specifikacije proizvoda in enotnega dokumenta

Opis

(a) Kombinacija sort vinske trte za belo vino „Menfi“ je bila standardizirana za vse različice, tj. peneče vino, „vendemmia tardiva“ (pozna trgatev), „passito“ in „superiore“ (višje kakovosti). Sorta vinske trte grillo je vključena med glavne sorte vinske trte, ki lahko sestavljajo najmanj 60-odstotni delež. Delež sekundarnih sort vinske trte za grozdje drugih belih sort vinske trte, vključno z aromatičnimi sortami, primernimi za pridelavo v deželi Sicilija, se je povečal s 25 % do največ 40 %.

(b) Kombinacija sort vinske trte za rosé „Menfi“ je bila standardizirana, med drugim za različice „riserva“, „passito“ in rosé. Sorte vinske trte perricone, nerello mascalese, alicante in alicante bouchet so bile vključene med glavne sorte vinske trte, ki lahko sestavljajo najmanj 60-odstotni delež, sorta sangiovese pa je bila črtana; delež sekundarnih sort vinske trte za grozdje drugih rdečih sort vinske trte, vključno z aromatičnimi sortami, primernimi za pridelavo v deželi Sicilija, se je povečal s 30 % na največ 40 %.

Razlogi

Spremenjena je bila kombinacija sort vinske trte za rdeča in bela vina, da bi se vključile najbolj reprezentativne sorte, ki se tradicionalno pridelujejo na območju proizvodnje z DOC „Menfi“, poseben poudarek pa je bil dan domačim sortam.

2.4 Člen 3 specifikacije proizvoda. Območje proizvodnje. Sprememba specifikacije proizvoda in enotnega dokumenta

Opis

Območje proizvodnje je bilo razširjeno na celotno območje znotraj upravnih meja občine Menfi, ki je bila prej vključena le delno, ter nekatere kraje iz drugih občin, ki so bili prej le delno vključeni. Natančneje, območje je bilo razširjeno tako, da vključuje kraje Costa Finocchiara, Vallone Caricagiachi, Piana Grande di Misilifurme in Monte Cirami v občini Sciacca ter kraj Misilibesi v občini Sambuca di Sicilia. V občini Castelvetrano je bilo območje razširjeno na celotno ozemlje krajev iz člena 3 specifikacije (Casuzze, Case Nuove, Moscafratta, Serralunga, Belicello in Belìce), ki so bili prej le delno vključeni.

Razlogi

Razširitev je spodbudila potreba, da se v območje proizvodnje vključijo sosednja vinogradniška območja, ki imajo enake značilnosti kot že vključena območja in na katerih je vedno rasla trta, ki pa so razdrobljena in ležijo na različnih bližnjih območjih. Zato je bilo bolj homogeno območje pridelave opredeljeno z vidika značilnosti zemljišča, sistemov gojenja ter talnih in podnebnih razmer. Celotno razmejeno območje je podrobno opisano s sklici na katastrske načrte, uporabljene v uradnem zemljiškem katastru, in ustrezne meje ter parcelacijami in zadevnimi kraji. Opis razmejenega območja pridelave vključuje številke uradnih katastrskih načrtov iz zemljiškega katastra, ki se uporabljajo za identifikacijo parcel.

2.5 Člen 4 specifikacije proizvoda. Vinogradniški standardi. Sprememba specifikacije proizvoda in enotnega dokumenta

Opis

Opis vinogradniških standardov je bil poenostavljen, največji donos grozdja na hektar pa je bil določen na podlagi najmanjšega volumenskega deleža naravnega alkohola za vsako vrsto vina, vključeno v člen 1 specifikacije proizvoda, pri čemer so bili ohranjeni parametri kakovosti že vključenih vrst vina (največji donos grozdja na hektar in najmanjši delež naravnega alkohola).

Navedba podobmočij je bila odstranjena, pravila za vina „vendemmia tardiva“ (pozna trgatev) pa so bila prestavljena v naslednji člen. Določeno je bilo tudi, da se lahko vina z DOC „Menfi“ začnejo proizvajati v tretjem letu po zasaditvi.

Razlogi

Glavni vinogradniški standardi so bili potrjeni, nekateri parametri gojenja pa izboljšani, zlasti glede povečanega števila trt na hektar pri novih zasaditvah.

Zaradi boljšega pregleda so bili parametri kakovosti (največji donos grozdja na hektar in najmanjši naravni delež alkohola), ki so bili prej opisani v besedilu člena, predstavljeni v obliki razpredelnice za vse vrste vina iz člena 1 specifikacije proizvoda.

2.6 Člen 5 specifikacije proizvoda. Razmejitev območja vinifikacije in stekleničenja. Sprememba specifikacije proizvoda in enotnega dokumenta

Opis

(a) V skladu z razširitvijo območja pridelave grozdja so bile spremenjene tudi meje območja vinifikacije, da vključuje celotno območje občine Menfi in naslednje sosednje občine: Montevago in Santa Margherita Belice zunaj območja proizvodnje ter Sambuca di Sicilia, Sciacca in Castelvetrano znotraj navedenega območja v skladu z določbami člena 6(4)(b) Uredbe (ES) št. 607/2009;

(b) območje proizvodnje penečih vin vključuje celotno območje znotraj upravnih meja dežele Sicilija v skladu z določbami člena 6(4)(b) Uredbe (ES) št. 607/2009;

(c) vino je treba stekleničiti na navedenih območjih proizvodnje vina.

Razlogi

(a) in (b) Razmejitev območja proizvodnje vina zaradi upoštevanja odstopanja iz člena 6(4)(b) Uredbe (ES) št. 607/2009 omogoča proizvajalcem, da uporabijo tudi objekte v bližini območja proizvodnje.

(c) Razlogi za zahtevo, da je treba vino stekleničiti na razmejenem območju v skladu s členom 8 Uredbe (ES) št. 607/2009, so zaščita kakovosti in podobe vin „Menfi“ z ZOP, jamčenje njihovega porekla ter zagotovitev učinkovitosti in pravočasnosti ustreznih pregledov. Prepoznavne značilnosti in odlike vin z DOC „Menfi“, ki so povezane z njihovim območjem porekla, so bolje zaščitene, če se vino stekleniči na območju proizvodnje, saj so proizvajalci na razmejenem območju odgovorni ter imajo ustrezna strokovna znanja in spretnosti za uporabo in izvajanje vseh tehničnih pravil za prevoz in stekleničenje. S to obveznostjo se preprečijo možna tveganja zaradi prevoza z vinorodnega območja, kot so: oksidacija in temperaturni stres zaradi visokih ali nizkih temperatur in poslabšanja proizvoda, kar negativno vpliva na njegove kemijsko-fizikalne lastnosti (vsebnost kislin, polifenoli in snovi, ki dajejo barvo) in organoleptične lastnosti (barva, vonj, okus) ter obstojnost. Zmanjšano je bilo tudi tveganje mikrobiološke kontaminacije (z bakterijami, virusi, glivicami, plesnimi ali kvasovkami). Ta zahteva je koristna za izvajalce, ki se zavedajo tveganj in so odgovorni za ohranjanje kakovosti ZOP, potrošnikom pa pomeni zagotovilo glede porekla in kakovosti vin ter njihove skladnosti s specifikacijo proizvoda. Poleg tega so pregledi, ki jih izvajajo pristojni organi, učinkovitejši na manjšem območju.

2.7 Člen 5 specifikacije proizvoda. Donosi in enološki postopki. Sprememba specifikacije proizvoda in enotnega dokumenta

Opis

Vključena je bila razpredelnica o donosu grozdja/vina;

povečal se je donos vina za belo vino, in sicer s 65 % na 70 %;

poleg metod sušenja grozdja za vina „vendemmia tardiva“, ki so bile predhodno opisane v členu 4 stare specifikacije, so bile opisane metode za vino „passito“;

opredeljene so bile metode staranja vina za vina „riserva“ in izboljšanja vina za vina „superiore“.

Razlogi

(a) Razpredelnica o donosu grozdja/vina je bila vključena zaradi boljšega pregleda in vsebuje dopolnitve za različne vrste vina; prej so bile opisane v besedilu člena.

(b) Povečanje donosa vina za belo vino, in sicer s 65 % na 70 %, je majhna prilagoditev, ki je bila potrebna zaradi rezultatov preskusov in inovativnih enoloških tehnik, ki kažejo, da tako povečanje ne vpliva na analitske in organoleptične lastnosti vina.

(c) Po uvedbi vrste vina „passito“ so bile opisane metode sušenja grozdja.

(d) Urejene so bile zahteve pri vinifikaciji, opisani v starejši specifikaciji, pri čemer se posebej upoštevajo metode izboljšanja za bele vrste vina Menfi z izrazom „superiore“, vključno z navedbo sort vinske trte catarratto, chardonnay, fiano in grecanico, ter metode staranja za vina „riserva“ z navedbo sort vinske trte nero d’avola, perricone in syrah.

2.8 Člen 6 specifikacije proizvoda. Značilnosti ob porabi. Sprememba specifikacije proizvoda in enotnega dokumenta

Opis

(a) Vključeni so bili vse vrste vina, zajete s specifikacijo proizvoda, in povezani deskriptorji; črtani sta bili vrsti, ki nista več vključeni (Menfi Feudo dei Fiori in Menfi Bonera).

(b) Črtan je bil odstavek 3 člena o pooblastilu ministrstva za izdajo odredbe o spremembi vsebnosti skupnih kislin in najmanjšega ekstrakta brez sladkorja.

Razlogi

(a) Da bi se natančneje opisale analitske in organoleptične lastnosti, so bile opisane lastnosti novouvedenih vin in spremenjene lastnosti obstoječih vrst vin. Na podlagi teh zelo jasnih in posebnih lastnosti jih je mogoče jasno opredeliti in povezati z geografskim območjem, kot je opisano v členu 9 specifikacije proizvoda. Zlasti imajo vsa vina uravnotežene kemijske in fizikalne lastnosti, kar pripomore k njihovemu skladnemu okusu; vse vrste vina imajo prijetno, skladno, posebno in prefinjeno aromo, včasih s sadnimi, cvetličnimi in rastlinskimi notami, značilnimi za sorte vinske trte, iz katerih se proizvajajo.

(b) Odstavek 3 člena 6 je bil črtan, saj ni več skladen z veljavno zakonodajo.

2.9 Člen 7 specifikacije proizvoda. Označevanje in predstavitev. Sprememba specifikacije proizvoda in enotnega dokumenta

Opis

(a) Vključena je bila možnost uporabe dodatnih toponomastičnih označb, ki se nanašajo na vinograd.

(b) Pri označevanju in predstavitvi vin z DOC „Menfi“ se lahko navede ime „Sicilia“ kot večja geografska enota.

Razlogi

(a) Z navedbo kmetijskega gospodarstva je mogoče bolje opisati lastnosti vina, pri čemer se na oznaki navede, da vino izvira izključno iz določenega vinograda.

(b) Z navedbo imena večje geografske enote „Sicilia“ lahko potrošniki dobijo več informacij o geografski lokaciji zadevnega vina z DOC „Menfi“, kar je skladno z veljavno nacionalno zakonodajo in zakonodajo EU.

2.10 Člen 8 specifikacije proizvoda. Embalaža. Sprememba specifikacije proizvoda in enotnega dokumenta

Opis

Dovoljene so vse količine do treh litrov;

dovoljena je uporaba vsebnikov različnih prostornin ter različnih struktur in materialov

(npr. vreče v škatli);

dovoljene so vse zakonsko dovoljene metode zapiranja, edina izjema so kronski zamaški.

Razlogi

Omogočiti proizvajalcem več svobode pri uporabi posod in metod zapiranja, vključno z inovativnimi, da se omogoči več možnosti za odzivanje na potrebe potrošnikov ter s tem več možnosti za trženje in dajanje proizvodov z DOC na različne trge v EU in mednarodne trge.

2.11 Povezava z okoljem. Sprememba člena 9 specifikacije proizvoda in enotnega dokumenta

Opis

V odstavkih (a), (b) in (c) je bilo vključenih nekaj pojasnil in dodatkov.

Razlogi

Opis povezave med geografskim območjem in lastnostmi kategorij proizvedenih vin je bil spremenjen in dopolnjen v skladu s spremembami specifikacije proizvoda, ki se nanašajo na širitev razmejenega območja in uvedbo novih vrst proizvodov.

ENOTNI DOKUMENT

1. Ime

Menfi

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1.Vino

4.Peneče vino

15.Vino iz sušenega grozdja

4. Opis vina

Kategorija Vino (1): belo vino „Menfi“, inzolia, grillo, chardonnay, catarratto, grecanico, fiano

Barva: slamnato rumena različne intenzivnosti.

Vonj: fin, eleganten, nežen, prepoznaven, prijeten vonj s pridihom sadja.

Okus: suh, uravnotežen, značilen za sorto, mineralen, prijeten, skladen, poln, intenziven.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): belo vino „Menfi“„superiore“, chardonnay „superiore“, satarratto „superiore“, grecanico „superiore“, fiano „superiore“

Barva: slamnato rumena različne intenzivnosti.

Vonj: fin, eleganten, značilen za različico, s pridihom sadja.

Okus: suh, uravnotežen, prepoznaven, prijeten, skladen, poln, intenziven.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ damaschino, viognier, sauvignon, pinot grigio, vermentino, chenin blanc, moscato bianco

Barva: slamnato rumena različne intenzivnosti, včasih z odtenki bledo zelene.

Vonj: fin, eleganten, značilen za sorto, prijeten, s pridihom sadja, svež, z muškatno aromo.

Okus: suh, prijeten, skladen, svež, poln, intenziven.

Najmanjši volumenski delež skupnega alkohola: 10,50 %.

Najmanjši ekstrakt brez sladkorja: 17,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino iz sušenega grozdja (15): belo vino „Menfi“„vendemmia tardiva“, belo vino „passito“

Barva: slamnato rumena do zlata.

Vonj: značilen, nežen, obstojen.

Okus: suh do sladek, značilen, skladen.

Najmanjši volumenski delež skupnega alkohola: 15,00 %.

Najmanjši ekstrakt brez sladkorja: 22,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Peneče vino (4): belo peneče vino „Menfi“, vključno z navedbo sorte chardonnay, grecanico, chenin blanc, moscato bianco

Pena: fina, obstojna.

Barva: slamnato rumena različne intenzivnosti.

Vonj: prepoznaven, fin.

Okus: svež, skladen, izredno suh do sladek.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 15,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): rdeče vino „Menfi“, vključno z izrazom „riserva“, nero d’avola, vključno z izrazom „riserva“, perricone, vključno z izrazom „riserva“, syrah, vključno z izrazom „riserva“

Barva: rubinasto rdeča različne intenzivnosti, ki pri različici „riserva“ postane granatno rdeča.

Vonj: prijeten, fin, nežen, prepoznaven, saden, včasih po začimbah.

Okus: suh, skladen, telesen, rahlo taničen, intenziven.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 22,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ frappato, nerello mascalese, cabernet franc, merlot, cabernet sauvignon

Barva: rubinasto rdeča različne intenzivnosti.

Vonj: fin, nežen, prepoznaven, saden, cvetličen, z rastlinskimi notami, intenziven.

Okus: suh, skladen, telesen, uravnotežen, svež, trpek, prepoznaven, intenziven.

Najmanjši volumenski delež skupnega alkohola: 12,00 %.

Najmanjši ekstrakt brez sladkorja: 21,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ pinot nero, alicante bouchet, alicante, aglianico, petit verdot

Barva: rubinasto rdeča različne intenzivnosti.

Vonj: nežen, prepoznaven, saden, včasih po začimbah, intenziven.

Okus: suh, skladen, rahlo taničen, prepoznaven.

Najmanjši volumenski delež skupnega alkohola: 12,00 %.

Najmanjši ekstrakt brez sladkorja: 23,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino iz sušenega grozdja (15): rdeče vino „Menfi“„passito“

Barva: rubinasto rdeča, ki sčasoma postane bolj granatno rdeča.

Vonj: prepoznaven, nežen, trajen.

Okus: suh do sladek, značilen, skladen.

Najmanjši volumenski delež skupnega alkohola: 16,0 %.

Najmanjši ekstrakt brez sladkorja: 28,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): 11 Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ rosé, vključno z navedbo sorte nero d’avola, perricone, frappato, nerello mascalese

Barva: rožnata različne intenzivnosti.

Vonj: fin, eleganten, nežen, prepoznaven.

Okus: suh, skladen, uravnotežen.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 17,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ cabernet franc rosé, merlot rosé, cabernet sauvignon rosé, syrah rosé, pinot nero rosé

Barva: rožnata različne intenzivnosti.

Vonj: nežen, prepoznaven.

Okus: suh, skladen.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 17,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Vino (1): „Menfi“ alicante bouchet rosé, alicante rosé, aglianico rosé, petit verdot rosé

Barva: rožnata različne intenzivnosti.

Vonj: nežen, prepoznaven.

Okus: suh, skladen.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 17,0 g/l.

Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Kategorija Peneče vino (4): peneče vino rosé „Menfi“

Pena: fina, dolgotrajna.

Barva: rožnata različne intenzivnosti.

Vonj: prepoznaven, nežen.

Okus: svež, skladen, izredno suh do polsladek.

Najmanjši volumenski delež skupnega alkohola: 11,50 %.

Najmanjši ekstrakt brez sladkorja: 15,0 g/l. Vsi analitski parametri, ki niso navedeni v spodnji razpredelnici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

5. Enološki postopki

(a) Osnovni enološki postopki

NOBEN

(b) Največji donosi

Belo vino, rdeče vino, rosé, belo peneče vino, peneče vino rosé „Menfi“, inzolia, grillo, catarratto, grecanico, vključno s penečim vinom grecanico, damaschino, viognier

84 hektolitrov na hektar

„Menfi“ vermentino, chenin blanc, vključno s penečim vinom chenin blanc, nero d’avola, perricone in syrah, vključno z „riserva“ in rosé, frappato, merlot

84 hektolitrov na hektar

„Menfi“ nerello mascalese, alicante bouchet, alicante, petit verdot in aglianico, vključno z aglianico rosé

84 hektolitrov na hektar

„Menfi“ chardonnay, vključno s penečim vinom chardonnay, sauvignon, pinot grigio, moscato bianco, vključno s penečim vinom moscato bianco

77 hektolitrov na hektar

„Menfi“ cabernet franc, cabernet sauvignon in pinot nero, vključno s pinot nero rosé

77 hektolitrov na hektar

„Menfi“ catarratto „superiore“, grecanico „superiore“, fiano

70 hektolitrov na hektar

„Menfi“ chardonnay „superiore“

66,5 hektolitra na hektar

„Menfi“ fiano „superiore“

63 hektolitrov na hektar

„Menfi“ bianco „vendemmia tardiva“

48 hektolitrov na hektar

Belo vino „Menfi“„passito“, rdeče vino „passito“

40 hektolitrov na hektar

6. Razmejeno geografsko območje

Območje pridelave grozdja, ki se uporablja za proizvodnjo vin s kontrolirano označbo porekla „Menfi“, vključuje:

— celotno upravno ozemlje občine Menfi (pokrajina Agrigento), opredeljeno v zemljiškem katastru v vložkih 1–99,

— del upravnega ozemlja občine Sciacca (pokrajina Agrigento), opredeljen v zemljiškem katastru v vložkih 1, 2, 3, 4, 5, 6, 7, 10, 11, 13, 14, 15, 16 in 23, katerega meje segajo: na zahodu od presečišča z vložkom 67 občine Sambuca di Sicilia, po meji navedene občine proti jugu in nato po vzhodni meji občine Menfi do južne meje v vložku 23 občine Sciacca; na jugu po meji v vložku 23; na vzhodu po vzhodnih mejah v vložkih 23, 16, 15, 11, 6, 7 in 4; na severu po severni meji v vložkih 4, 3 in 1 ter po bregovih jezera Arancio; na vzhodu v skladu z vložkom 69 občine Sambuca di Sicilia. Ozemlje zajema območja Costa Finocchiara, Vallone Caricagiachi, Piana Grande di Misilifurme, Ulmo, Maroccoli in Monte Cirami;

— del upravnega ozemlja občine Sambuca di Sicilia (pokrajina Agrigento), opredeljen v zemljiškem katastru v vložkih 50, 51, 52, 53, 54, 55, 56, 57, 66, 67 in 69. Meje v vložkih 50, 51, 52, 53, 54, 55, 56, 57, 66 in 67 potekajo: na zahodu ob vzhodni meji v vložku 23 občine Menfi, naprej proti vzhodu ob meji v vložkih 41 in 43 navedene občine in proti severu znova ob meji občine Sciacca do presečišča z vložkom 1 te občine; na severu ob ozemlju občine Santa Margherita di Belìce. Ozemlje zajema območja Arancio, Arancio Piccolo, Misilibesi in Tardara. V zvezi z vložkom 69 ozemlje leži jugozahodno od občine Sambuca di Sicilia, zajema pa območji Fondacazzo in Cellaro;

— del upravnega ozemlja občine Castelvetrano (pokrajina Trapani), opredeljen v zemljiškem katastru v vložkih 119, 131, 132, 145, 146, 157 in 168, katerega meje na vzhodu in severu potekajo ob upravni meji občine Menfi, na zahodu ob reki Belìce do rečnega ustja in na jugu ob Sredozemskem morju. Ozemlje zajema območja Casuzze, Case Nuove, Moscafratta, Serralunga, Belicello in Belìce.

7. Glavne sorte vinske trte

Aglianico N.

Pinot grigio

Ansonica B. – insolia

Ansonica B. – inzolia

Ansonica B.

Cabernet franc (R) – cabernet

Cabernet sauvignon (R) – cabernet

Calabrese N. – nero d’avola N.

Catarratto bianco comune B. – catarratto

Catarratto bianco lucido B. – catarratto

Chardonnay (W)

Chenin B.

Damaschino (W)

Fiano (W)

Frappato N. – frappato d’Italia

Grecanico dorato B. – grecanico

Grillo (W)

Merlot (R)

Moscato bianco B. – moscato

Nerello mascalese (R)

Perricone (R)

Perricone N. – pignatello

Petit verdot (R)

Pinot nero N. – pinot

Sauvignon B. – sauvignon blanc

Syrah (R) – shiraz

Vermentino (W)

Viogner (W)

Alicante bouchet N.

Alicante (R)

8. Opis povezave

„Menfi“ ZOP – Vse kategorije vina

Povezava z opredeljenim geografskim območjem je za vse kategorije vina („vino“, „peneče vino“ in „vino iz sušenega grozdja“) ustvarjena s kombinacijo in medsebojnim vplivanjem vrst tal, značilnih za območje (poplavne ravnice, obalne terase, pobočja, gričevje z glinastimi tlemi in lapornatim apnencem), ki tvorijo edinstveno krajino z značilnim sredozemskim podnebjem, temperaturami, ki so stalno nad ničlo (tudi pozimi), padavinami, ki so značilne predvsem za jesen in zimo, ter vročimi, suhimi poletji z dovolj vetra in sonca.

Te značilnosti razmejenega območja skupaj s prevladujočo ravninsko pokrajino, ki je na nekaterih delih gričevnata, in ugodno izpostavljenostjo vinogradov prispevajo k ustvarjanju okolja, ki je še posebno primerno za gojenje vinske trte.

Zlasti je za to pokrajino značilna tekstura tal z različnimi količinami apnenca in gline, alkalno do subalkalno reakcijo in uravnoteženo fizikalno/kemijsko strukturo, z dobrim odvajanjem odvečne vode in razpoložljivimi zalogami vode, kar so osnovne lastnosti, ki so potrebne za razvoj koreninskega sistema.

Reakcija tal spodbuja razvoj trt, saj je večina hranil brez težav na voljo; poleg tega mikrobiološka aktivnost pripomore k razpoložljivosti dušika, fosforja in žvepla.

Rezultat medsebojnega vplivanja teh dejavnikov ter podnebja in temperaturnih nihanj od začetka poletja do trgatve so ustrezna vegetativna in produktivna rast rastlin in uravnoteženo zorenje grozdov, ki da grozdje, bogato s polifenoli in aromatičnimi prekurzorji.

„Menfi“ ZOP – Kategorija Vino (1)

Vinski proizvodi iz kategorije Vino (1) so povezani z večstoletno vinogradniško tradicijo, za njihovo proizvodnjo pa so povsem ustrezne vse avtohtone in tuje sorte vinske trte. Te sorte se gojijo na zemljiščih, ki se štejejo za najustreznejša za vsako sorto z vidika tal in podnebja, da se omogoči proizvodnja visokokakovostnih vin z močno identiteto.

Proizvedena vina imajo zaradi tal, bogatih z minerali, sredozemskega podnebja in temperaturnega nihanja skupne lastnosti, kot so alkoholne sestavine, močne arome in dobra struktura.

Za letniška bela in rdeča vina so značilni cvetlični in sadni vonji ter mineralne zaznave pri okušanju.

Za vina „riserva“ in „superiore“ je značilno, da so bolj koncentrirana in strukturirana ter imajo sekundarne arome.

Bela vina s poplavnih ravnic imajo po naravi predvsem mineralne note in note po sladkih začimbah (zlasti sorta chardonnay), medtem ko imajo vina z zemljišč na višjih legah različne lastnosti in imajo lahko saden vonj (povezano s sorto), oster cvetličen vonj in razvit zrel vonj.

Pri rdečih vinih, ki se proizvajajo s sortami vinske trte cabernet sauvignon in syrah, ima zemljišče na obalnih terasah na nižjih legah poseben vpliv, saj zagotavlja ravnotežje med travnatimi notami in cvetlično-sadnim vonjem pri sorti cabernet sauvignon, sorti syrah pa daje sadne note.

Vina z vinogradov na terasah na srednje visokih legah, ki se proizvajajo predvsem iz sort vinske trte nero d’avola in merlot, razvijajo kompleksne in zrele fenolne note, ki so uravnotežene začimbnimi in sadno-cvetličnimi notami. Ta vina tradicionalno spremljajo značilne proizvode lokalne in sicilijanske kulinarike (sire ZOP: „Vastedda“, „Valle del Belìce“ in „Pecorino Siciliano“ ter lokalne ribe: sardine, sardone in druge sinje ribe).

„Menfi“ ZOP – kategorija Peneče vino (4)

Peneča vina imajo slamnato rumeno barvo različne intenzivnosti v belih različicah, rožnato barvo različne intenzivnosti v različicah rosé, drobne mehurčke, cvetlične in sadne note ter svežino, kar je rezultat tal, bogatih z minerali, sredozemskega podnebja in temperaturnega nihanja.

Zlasti sorti chardonnay in chenin blanc rasteta v glavnem na bolj apnenčastih in glinastih tleh, ki se razvijejo iz laporja, ter v visokem gričevju, uporabljata pa se tudi za predelavo v peneče vino.

Proizvodnja penečega vina je povezana z lokalno vinogradniško tradicijo, dopolnjuje pa se z enološko inovacijo ter uporabo domačih in nedomačih sort, določenih za to kategorijo proizvoda.

Okoljski in človeški dejavniki prispevajo k nastanku penečih vin, za katera sta značilni ravno prava vsebnost kislin in svežina z aromatičnimi notami, zato odlično dopolnjujejo gastronomijo in značilne lokalne proizvode, kot so artičoke „Carciofo Spinoso di Menfi“, sir „Vastedda“ z ZOP, oljke „Olive Nocellara del Belìce“ z ZOP, sinje ribe in rumena melona.

„Menfi“ ZOP – kategorija Vino iz sušenega grozdja (15)

Vina, pridobljena iz sušenega grozdja, imajo vedno dobro strukturo, ravnotežje med kislinami in sladkorji ter sadne note, odvisne od uporabljene sorte vinske trte, kar je rezultat tal, bogatih z minerali, in zlasti sredozemskega podnebja ter njegovih vročih in suhih poletij z dovolj vetra in sonca, kar ugodno vpliva na koncentracijo sladkorjev, ter temperaturnega nihanja, kar daje vinom svežino.

Bela in rdeča vina imajo dobro strukturo in ravnotežje med kislinami in sladkorji, odvisno od kombinacije tal in uporabljenih sort vinske trte pa se lahko zaznajo tudi oreščki, kot so orehi, mandlji in pistacije, ki jih poudarjajo note po pomarančni marmeladi (poplavne ravnice); zaznajo se rumeni sadeži, kot so ananas, marelice, datlji in suhe fige, ter imajo eleganten in sladek okus z ustrezno vsebnostjo kislin, ki ga zaokroža okus po citrusih (obalne terase na srednje visokih legah).

Na gričih in pobočjih z glinastimi tlemi, kjer grozdje bolj prezori, se proizvajajo vina s polnim vonjem, pridihom po zrelem sadju, slivovi in ribezovi marmeladi in suhem sadju ter sladkim, mehkim in skladnim okusom.

Kombinacija sredozemskega podnebja s suhimi poletji in laporno-apnenčastih tal prispeva k nastanku vin z bogatimi sadnimi in cvetličnimi vonji, kot so breskve, sveže marelice, pomarančni cvet in citrusi, ki pa so tudi zelo sveža in imajo značilno mineralno strukturo.

Ta bela in rdeča vina so sladka, vendar ne pretirano sladka, zaradi svoje idealne vsebnosti kislin in značilnih vonjev sort vinske trte, iz katerih so proizvedena, pa odlično dopolnjujejo tradicionalne piškote in pecivo s Sicilije (cassata, cannoli, mandljevo pecivo itd.) in lokalnega območja (nucatoli, minni di virgini, suhi piškoti).

9. Bistveni dodatni pogoji

Stekleničenje na razmejenem območju

Pravni okvir:

zakonodaja EU

Vrsta dodatnega pogoja:

stekleničenje na razmejenem geografskem območju

Opis pogoja:

razlogi za zahtevo glede stekleničenja, ki ga je treba izvajati na razmejenem območju, v skladu s členom 8 Uredbe (ES) št. 607/2009, so zaščita kakovosti in podobe vin Menfi ZOP, jamčenje njihovega porekla ter zagotovitev učinkovitosti in pravočasnosti ustreznih pregledov. Prepoznavne značilnosti in odlike vin z DOC „Menfi“, ki so povezane z njihovim območjem porekla, so bolje zaščitene, če se vino stekleniči na območju proizvodnje, saj so proizvajalci na razmejenem območju odgovorni ter imajo ustrezna strokovna znanja in spretnosti za uporabo in izvajanje vseh tehničnih pravil za prevoz in stekleničenje. S to obveznostjo se preprečijo možna tveganja zaradi prevoza z vinorodnega območja, kot so: oksidacija in temperaturni stres zaradi visokih ali nizkih temperatur in poslabšanja proizvoda, kar negativno vpliva na njegove kemijsko-fizikalne lastnosti (vsebnost kislin, polifenoli in snovi, ki dajejo barvo) in organoleptične lastnosti (barva, vonj, okus) ter obstojnost. Zmanjšano je bilo tudi tveganje mikrobiološke kontaminacije (z bakterijami, virusi, glivicami, plesnimi ali kvasovkami). Ta zahteva je koristna za izvajalce, ki se zavedajo tveganj in so odgovorni za ohranjanje kakovosti ZOP, potrošnikom pa pomeni zagotovilo glede porekla in kakovosti vin ter njihove skladnosti s specifikacijo proizvoda. Poleg tega so pregledi, ki jih izvajajo pristojni organi, učinkovitejši na manjšem območju.

Uporaba imena „Sicilia“ kot večje geografske enote

Pravni okvir:

zakonodaja EU

Vrsta dodatnega pogoja:

dodatne zahteve za označevanje

Opis pogoja:

Pri označevanju in predstavitvi vin iz člena 1 specifikacije proizvoda z DOC „Menfi“ se lahko v skladu z veljavno zakonodajo Evropske unije in nacionalno zakonodajo navede ime „Sicilia“ kot večja geografska enota.

Uporaba dodatnih imen krajev

Pravni okvir:

nacionalna zakonodaja

Vrsta dodatnega pogoja:

dodatne zahteve za označevanje

Opis pogoja:

Dodatna imena krajev, ki se nanašajo na vinograde, v katerih raste grozdje, iz katerega se dejansko proizvaja zadevno vino, se lahko navedejo pri označevanju in predstavitvi vin iz člena 1 specifikacije proizvoda v skladu s členom 31(10) zakona št. 238/2016. Seznam dodatnih imen krajev (ki se nanašajo na vinograde), ki ga hrani dežela Sicilija, se letno posodablja in je na voljo na spletu na naslovu:

http://pti.regione.sicilia.it/portal/page/portal/PIR_PORTALE/PIR_LaStrutturaRegionale/PIR_AssessoratoregionaledelleRisorseAgricoleeAlimentari/PIR_DipAgricoltura/PIR_AreeTematiche/PIR_Servizi/PIR_BrandSiciliaeMarketingterritoriale/PIR_Riconoscimentoetuteladeiprodottidiqualita/PIR_ElencopositivodellaRegioneSiciliadellemenzionivigna/Allegato%201%20al%20DDG%201337_2019.pdf

Odstopanja pri območju vinifikacije in predelave v peneče vino

Pravni okvir:

zakonodaja EU

Vrsta dodatnega pogoja:

odstopanje pri proizvodnji na razmejenem geografskem območju

Opis pogoja:

V skladu z veljavno zakonodajo EU se lahko dejavnosti vinifikacije izvajajo v neposredni bližini razmejenega geografskega območja in zlasti na upravnem ozemlju občin, ki mejijo na občino Menfi, tj.: Montevago, Santa Margherita Belice, Sambuca di Sicilia, Sciacca in Castelvetrano. Pri kategoriji „Peneča vina“ lahko predelava v peneče vino poteka na upravnem območju dežele Sicilija, ki ji pripada območje proizvodnje.

Povezava do specifikacije proizvoda

https://www.politicheagricole.it/flex/cm/pages/ServeBLOB.php/L/IT/IDPagina/13264

(1) UL L 347, 20.12.2013, str. 671.